CELEX: C2005/182/74
Language: hu
Date: 2005-07-23 00:00:00
Title: T-184/05. sz. ügy: Dypna Mc Sweeney és Pauline Armstrong által az Európai Közösségek Bizottsága ellen 2005. május 4-én benyújtott kereset

23.7.2005   
            
            
               HU
            
            
               Az Európai Unió Hivatalos Lapja
            
            
               C 182/40
            
         Dypna Mc Sweeney és Pauline Armstrong által az Európai Közösségek Bizottsága ellen 2005. május 4-én benyújtott kereset
   (T-184/05. sz. ügy)
   (2005/C 182/74)
   Az eljárás nyelve: francia
   Dypna Mc Sweeney és Pauline Armstrong (lakóhelyük: Brüsszel, illetve Overijse [Belgium], képviselőik: Sébastien Orlandi, Xavier Martin, Albert Coolen, Jean-Noël Louis és Etienne Marchal ügyvédek, kézbesítési cím: Luxembourg) 2005. május 4-én keresetet nyújtottak be az Európai Közösségek Elsőfokú Bíróságához az Európai Közösségek Bizottsága ellen.
   A felperesek keresetükben azt kérik, hogy az Elsőfokú Bíróság:
   
               1.
            
            
               semmisítse meg a felpereseknek az EPSO/C/11/03 versenyvizsgára bocsátását megtagadó 2004. szeptember 6-i és 7-i határozatot,
            
         
               2.
            
            
               kötelezze az alperest a költségek viselésére.
            
         Jogalapok és fontosabb érvek
   A felperesek részt vettek a C5/C4 besorolási fokozatú, angol nyelvű titkári tartaléklistájának létrehozására kiírt EPSO/C/11/03 versenyvizsgán. A versenyvizsga-bizottság azért döntött az említett versenyvizsga vizsgáiból történő kizárásuk mellett, mivel diplomáik nem felelnek meg a versenyvizsga-kiírásban szereplő szintnek.
   Keresetük alátámasztására a felperesek előadják, hogy ez a határozat sérti a versenyvizsga-kiírást, és nyilvánvaló mérlegelési hibán alapul.